
\ RESTES juflu Oraculi uni cum Pylade Argos reverſus, tumulum patris 
ſui Agamemnonis inviſit; ubi virginum coetui Clytemneſtrae famularum 
occurrit, quas illa ſomnio exterrita, conſultis conjectoribus, ad placandos ma- 
nes mariti cum. inferiis miſerat. His adjunxerat ſe ſoror ejus Electra; cui O- 
reſtes per varia indicia-innotefcit. Ab iis totam rem edoctus, regias aedes ac- 
cedit, viatorem ſe fingens e Phocide Daulienſem, qui obiter mandata accepe- 
rat Oreſtis mortem parentibus ejus nunciandi. Aegiſthum hoc ut audiat luben- 
ter egreſſum derepente interficit; cujus clamore evocata Clytemneſtra, et pro 
vita ſua apologia brevi uſa, a filio ſuo interempta eſt, Hac patrata caede, ma- 
ternis furiis agitatus Oreſtes Delphos profugit. 
Scena Fabulae Argis conſtituitur : Chorus autem conſtat ex Virginibus 
cum inferiis ad tumulum Agamemnonis profectis. Titulus Tragoediae 
CHOEPHORAE. 

DB Al filiae quinquaginta, patruelium, Aegypti filiorum, nuptias evitan- 

di gratia, per mare in terram Argivam aufugiunt: de quarum adventu 
Rex certior factus, ſatellitibus ſtipatus eas adit, inopini appulſus rationem poſ- 
tulaturus. Huic et proſapiam ſuam, et fugae cauſam exponunt : a quo, non 
ſine plebis conſultu (praeſertim quod ab Io ex Argis oriundae fuerint) hoſpi- 
tio excipiuntur. Confeſtim ex parte filiorum Aegypti ſupervenit Praeco, ni 
traderentur ei Virgines bellum indicturus: cujus ſpretis minis, Argivi Danai- 
des in urbem recipiunt. 

